Cuneiform Tablet POAT 3 (L29 556)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šur-na-da qí-bi₄-ma um-ma LUGAL-{d}IŠKUR-ma 3 GÚ ma-na AN.NA ku-nu-ki 3 ANŠE.ḪI.A ṣa-lá-mì ku-ta-ni i-na wa-ṣa-i-a ba-ab a-bu-lim a-šur-i-dí ip-qí-dam i-na kà-ri-im a-šar né-ru-bu TÚG.ḪI.A a-ša-lá-ḫa-ma a-pá-qí-id-ma mu-nu-sú-nu a-ša-pá-ra-kam i-na ma-aḫ-ri-a ú-lá iš-lu-ùḫ mu-nu-sú-nu ú-lá i-de₈ 0.66666 ma-na KÙ.BABBAR a qá-tí-a i-dí-nam um-ma a-šur-i-dí-ma 17 ma-na AN.NA i mu-ta-tí-im ša-ki-in a qá-tí-kà li-qé a-ša-ar-ma za-ku-sà a-ša-pá-ra-ku-um a-ḫi a-ta ga-am-ru-um ma-ad a-na a-ni-nim šu-up-ra-ma šu-uq-lá-an lá i-pá-té-a ú-ul KÙ.BABBAR šé-bi₄-lam ṣí-pá-ra-tim ša KÙ.BABBAR 2 GÍN šé-bi₄-lam